Viborger Samler, 1845-02-08
En meget bekjendt tydsk Chemiker har i et af ham nylig udgivet Skrift sagt: "Den Jndflydelse, som fremmede Substantser udøve paa Producter af Viingjæring, er især iøinefaldende ved Kartoffelmæskens Gjæring. Som bekjendt faaes, naar man destillerer Kartoffelmæske, foruden Brændeviin en olieagtig Vædske af giftige Egenskaber, af høist ækel Lugt og Smag. Denne Fusel faaer man i saadan Mængde, som Biproduct i Brændeviinsbrænderierne, at man benytter den til Belysning." Det synes at Regjeringen ved at have paalagt Kartoffelbrænderierne en meget betydelig mindre Afgivt end Kornbrænderierne, vil bidrage til et langt større Forbrug af Kartoffel= end Kornbrændeviin, noget som daglig erfares ved at see hen til, at alt det Brændeviin, som nu sælges af de Kjøbmænd i Provindserne, som ikke have Brænderier, selv, under Navn af Kjøbenhavnsk Brændeviin, er Kartoffel brændeviin. Er det Regjeringens Hensigt at Kartoffelbrændeviin ganske skal fortrænge Kornbrændeviin, var det vist høist ønskeligt at dette Brændeviin blev saa meget som muligt befriet fra denne giftige Fusel, noget som vistnok ikke skeer i vore fleste Kartoffelbrænderier. Den Mængde Kryderier, som til sættes Kartoffelbrændeviin, er upaatvivlelig for at skjule denne giftige Olies modbydelige Smag. Hvad som ogsaa giver Grund til at formode, at Kartoffelbrændevinet er meget rigt paa denne giftige Olie er, at man ikke kan gjøre det saa svagt som Kornbrændeviin uden at gjøre det uklart og saa ildesmagende, at det neppe er drikkeligt. Det er ogsaa af Chemikere sagt, at i raadne, frosne og spirede Kartofler dannes en meget stærk Gift, og da det er noksom bekjendt, at saadanne Kartofler anvendes til Brændeviin, var det vistnok ønskeligt at Sundhedspoltiet var opmærksom paa denne Gjenstand. Det skal ogsaa være sagt, at en Videnskabsmand har gjort Forsøg, med Fuselolie af Kartofler og Fuselolie af Korn, for at erfare disse tvende Oliers Egenskaber som Gift. Han gav nemlig Hunde af disse Olier, og fandt at Fusel af Korn vel bedøvede men ikke dræbte dem, hvorimod de Hunde, som han gav Fuselolie af Kartofler, døde. Det vilde vistnok være meget interessant, om Læger, som faae Mennesker under Behandling, hvis Sygdom er foraarsaget af Brændeviin, nøie undersøgte, saavidt muligt, om disse havde nydt Korn- eller Kartoffel brændeviin. J Sverrig har man sagt, at Drikfældighed og Brændeviinssygdomme meget ere tiltagne i de senere Aar. Da det nu er vist, at Kartoffelbrændeviin der ganske har fortrængt Kornbrændeviin, var det interessant at undersøge, om man antager, at disse Resultater ere fremkomne enten ved Kartoffel brændeviins skadelige Egenskaber eller ved en rigelig Nydelse formedelst de lavere Priser. – Ved at fremsætte dette, ønske vi at fremkalde en videnskabelig Drøftelse af denne Sag, af Videnskabsmænd, som ville og kunne understøtte deres Paastande med Grunde, støttede paa Forsøg og chemiske Grundsætninger, for at komme til Vished om, hvorvidt ovenstaaende, Paastande ere grundede eller ikke. Er det nemlig Sandhed, at Kartoffelbrændeviins-Fusel er giftig, at denne Gift ikke fraskilles Brændevinen i vore Brænderier, men skjules ved Kryderier; at frosne, spiirede og raadne Kartofler, som anvendes i Brænderierne, indeholde en meget stærk Gift, fortjener vistnok Kartoffelbrændeviin ikke at udbredes som Drikke for Mennesker, uden at være underkastet en meget stræng Control fra Politiets Side."